عەلی ئەکبەر داوەر
عەلی ئەکبەر داوەر ( 1246 تاران - لە بنەڕەتدا خەڵکی چواردەنگ ساری  - 1315 تاران ) سیاسەتوانی ساڵانی کۆتایی دەورانی قاجار و سەردەمی ڕەزاشا بوو، کە بە دامەزراندنی دەسەڵاتی دادوەری مۆدێرن لە ئێراندا ناوبانگی دەرکرد  و ڕۆڵێکی گرنگی لە گەشەی ئابووری ئێراندا گێڕا. ئەو یەکێک بوو لە هۆکارەکانی پتەو بوونی  دەسەڵاتی بنەماڵەی پاڵەوی و پێشخستنی سیاسەتەکانی ڕەزاشا، هەروەها داوەر یەکەم سەرۆکی سەندیکای پارێزەرانی ئێران بوو.

درووستکردنی سیستمی دادوەری و دەسەڵاتی دادوەریی نوێ لە ئێران، دامەزراندنی نووسینگەی تۆماری مەدەنی، داڕشتنی یاسای مەدەنی، یاسای دۆکیومێنت و تۆماری خانووبەرە، یاسای بازرگانی و دامەزراندنی بیمەی ئێران  لە نێوان گرنگترین دەستکەوتەکانی ئەون.

داوەر لە ٢٠ بەهمەن ١٣١٥ بە هۆی ناکۆکی و سووکایەتی کردنی ڕەزاشا و ترسی کاردانەوەکان کۆتایی بە ژیانی خۆی هێنا.   لە نێو سیاسەتوانانی سەردەمی پەهلەویدا، یەکێکە لەو چەند کەسەی کە لە دوای شۆڕشی ئیسلامی هێشتا لە تاران شەقامێکی بە ناوەوەیە.

سەرچاوەکان 

وەزیرانی حکوومەتی ئێران
لەدایکبووانی ١٨٨٨
لەدایکبووانی ١٨٨٥
لەدایکبووانی ١٨٦٧
مردووانی ١٩٣٧
خەڵکی تاران
وتارەکان بە بەستەرە دەرەکییە مردووەکان
ھەموو ئەو وتارانەی وتەی بێسەرچاوەیان تێدایە